UNSCOB

UNSCOB, formelt United Nations Special Committee on the Balkans, norsk FNs spesialkomité for Balkanlandene, var en komité opprettet av FNs generalforsamling ved resolusjon 109 (II) datert 21. oktober 1947 for å undersøke om Hellas' naboland Albania, Bulgaria og Jugoslavia bidro med hjelp til opprørerne i den greske borgerkrigen.Threats to the Political Independence and Territorial Integrity of Greece, FNs generalforsamling, resolusjon 109 (II), 21. oktober 1947.United Nations Special Committee on the Balkans (UNSCOB), Nederlands forsvarsdepartement. Besøkt 22. juli 2011. UNSCOB regnes ikke som en egentlig fredsbevarende operasjon,Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 344. men ses på som en forløper for FNs fredsbevarende styrker.Åge Eknes: FNs fredsbevarende operasjoner, Oslo: Norsk utenrikspolitiske institutt, 1995, s. 45. Observatørenes arbeid ble fra februar 1949 ledet av den britiske brigadegeneral H. W. D. MacDonald. UNSCOB hadde imidlertid ikke en felles FN-kommando og komitéens medlemmer rapporterte til sine hjemland.Ola K. Christensen og Dag Leraand: Med FN i fredens tjeneste, Oslo: Gazette bok, 1995, s. 17–18 og 86.

Komitéen skulle bestå av to representanter for hvert av landene i Sikkerhetsrådet, men Sovjetunionen og Polen ønsket ikke å delta. Den fikk således medlemmer fra Australia, Brasil, Frankrike, Kina, Mexico, Nederland, Pakistan, Storbritannia og USA.

UNSCOB oppnevnte observatørgrupper, som totalt talte omkring 40 personer. Disse skulle overvåke situasjonen i Hellas og i nabolandene. Aktiviteten ble begrenset av at nabolandene nektet observatørene adgang til sine territorier. Observasjonsaktiviteten ble derfor konsentrert til gresk side av grensen, der UNSCOB etablerte sju baser. Disse ble lagt til Alexandroupolis, Florina, Ioannina, Kavala, Kastoria, Kozani, Thessaloniki.United Nations Special Committee on the Balkans (UNSCOB), Nederlands Instituut voor Militaire Historie, 2009. Observatørene hadde også tilgang til fly. Militærobservatørene var i aktivitet ved fronten og foretok avhør av tilfangetagne opprørssoldater for å belyse spørsmålet om støtte fra nabolandene.

Etter hvert som de greske regjeringssoldatene styrket sin posisjon, ble antallet observatører redusert. Borgerkrigen endte i 1949 med seier til regjeringssiden. UNSCOBs oppdrag ble avsluttet ved Generalforsamlingens resolusjon 508 (VI) av 7. desember 1951.Threats To The Political Independence And Territorial Integrity Of Greece, FNs generalforsamling, resolusjon 508 (VI), 7. desember 1951. Aktivitetene ble avviklet tidlig i 1952.

Referanser

Kategori:FN-sanksjonerte militære operasjoner og styrker
Kategori:Hellas' historie
Kategori:Etableringer i 1947
Kategori:Opphør i 1952